open-index/open-wikipedia-markdown huggingface dataset:
Αχμέτ Καμάλ

Ο **Αχμέτ Καμάλ** (1851-1923) ήταν Αυγύπτιος αιγυπτιολόγος και πρωτοπόρος αρχαιολόγος στην Αίγυπτο.

Γεννήθηκε τον Ιούλιο του 1851 στην Αίγυπτο. Μαθήτευσε στον Γερμανό αιγυπτιολόγο Χάινριχ Μπρούγκς. Διετέλεσε διευθυντής του Αιγυπτιακού Μουσείου στο Κάιρο.

## Εργογραφία
* Kamal, Ahmed, *Stèles ptolémaiques et romaines*, two volumes, Le Caire, 1904–1905, (Catalogue général des antiquités égyptiennes du Musée du Caire).
* Kamal, Ahmed, *Tables d'offrandes*, two volumes, Le Caire, 1906, 1909, (Catalogue général des antiquités égyptiennes du Musée du Caire).

## Παραπομπές


## Πηγές
* Abou-Ghazi, Dia', *Ahmed Kamal. 1849–1923*, Annales du Service des Antiquités de l’Égypte, volume 64 (1981), pp.&nbsp;1 – 5, portrait plate.
* Dawson, Warren R. ; Uphill, Eric P. ; Bierbrier, M. L., *Who was who in Egyptology*, London : The Egypt Exploration Society, 1995 (3rd edition), p.&nbsp;224.

Καμαλ
Ζάχι Χαουάς

Ο **Ζάκι Χαουάς** (γενν. 1947) είναι Αιγύπτιος αιγυπτιολόγος και πρώην υπουργός αρχαιοτήτων της Αιγύπτου. Είναι γνωστός από τις ανασκαφές και εξερευνήσεις στο Δέλτα του Νείλου, στην Λιβυκή έρημο της Αιγύπτου και στην Άνω Αίγυπτο, αλλά και από τα βιβλία και τις τηλεοπτικές επιστημονικές εκπομπές που έχει κάνει γύρω στην αρχαιολογία και την αιγυπτολογία.

## Παραπομπές


Κατηγορία:Αιγυπτιολόγοι
Κυπριακές ευρωεκλογές 2014

Οι **Ευρωεκλογές του 2014** ήταν οι τρίτες ευρωεκλογές στην Κύπρο. Διεξήχθησαν στις 25 Μαΐου 2014 για την εκλογή των 6 μελών του Ευρωπαϊκού Κοινοβουλίου που αντιστοιχούσαν στην Κύπρο για την Η΄ Κοινοβουλευτική Περίοδο.

## Εκλογικό σύστημα
Το εκλογικό σύστημα που ίσχυε στις ευρωεκλογές του 2014 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.

## Κόμματα και επικεφαλής
Στις εκλογές συμμετείχαν 10 κόμματα/κινήματα και 8 ανεξάρτητοι υποψήφιοι.

## Αποτελέσματα

## Δείτε ακόμη
*Κατάλογος των μελών του Ευρωπαϊκού Κοινοβουλίου για την Κύπρο, 2014-2019 (με κατάλογο των εκλεγμένων ευρωβουλευτών)

## Παραπομπές


## Πηγές
*Ευρωεκλογές 2014
*
*
*
*

Κατηγορία:Κυπριακές ευρωεκλογές
Κύπρος
Κατηγορία:Εκλογές του 2014
Μαγκλίτς

Με το όνομα "Μαγκλιτς" είναι γνωστά τα παρακάτω :

* Μαγκλίτς όρος, βουνό στα σύνορα του Μαυροβουνίου με τη Βοσνία και Ερζεγοβίνη.
* Μαγκλίτς (Μπάτσκι Πέτροβατς), χωριό της Σερβίας.
* Κάστρο του Μαγκλίτς, κάστρο στη Σερβία.
* Μεσαιωνικό Μαγκλίτς, μεσαιωνική πόλη της Σερβίας κοντά στο Κράλιεβο.
Κατάλογος των μελών του Ευρωπαϊκού Κοινοβουλίου για την Κύπρο, 2009-2014

Η παρούσα λίστα περιλαμβάνει τα 6 μέλη του Ευρωπαϊκού Κοινοβουλίου για την Κύπρο''' για την περίοδο 2009-2014.

## Λίστα

### Αλλαγές
Ο Κυριάκος Μαυρονικόλας παραιτήθηκε το 2012. Αντικαταστάθηκε από τον Σοφοκλή Σοφοκλέους την 1η Σεπτεμβρίου 2012.

Ο Ιωάννης Κασουλίδης παραιτήθηκε το 2013 για να αναλάβει Υπουργός Εξωτερικών. Αντικαταστάθηκε από τον Ανδρέα Πιτσιλλίδη στις 4 Μαρτίου 2013.

### Κομματική εκπροσώπηση

## Παραπομπές


Κυπρος
Δείκτης συνάρτησης

Στον προγραμματισμό Η/Υ ένας **δείκτης συνάρτησης** (Αγγλικά: *Function pointer*) είναι ένα είδος δείκτη δεδομένων ο οποίος υποστηρίζεται από την τρίτη γενιά γλωσσών προγραμματισμού όπως τη Fortran (ονομάζομαι *procedure pointers* στην Fortran ) και τη C/C++.   Η διαφορά με τον απλό δείκτη είναι ότι ένας δείκτης σε συνάρτηση δείχνει το σημείο στην μνήμη το οποίο περιέχει εκτελέσιμο κώδικα και όχι δεδομένα. Όταν χρησιμοποιείται ο τελεστής έμμεσης αναφοράς (dereferencing operator) καλείται η συνάρτηση όπου ο δείκτης δείχνει με τα αντίστοιχα ορίσματα/παραμέτρους. Οι δείκτες συναρτήσεων χρησιμοποιούνται για την υλοποίηση callbacks (όπου δεδομένα μαζί με ένα δείκτη συνάρτησης περνάνε ως παράμετροι σε μια μέθοδο η οποία στην συνέχεια κάνει την κλήση της συνάρτησης αυτής). 

## Παράδειγμα C

Στο παρακάτω παράδειγμα έχουμε 2 συναρτήσεις με ίδια ορίσματα (prototype), την add και την sub και τις καλούμε μέσω του δείκτη συνάρτησης fptrCompute. Στην C/C++ δεν μπορούμε να περνάμε συναρτήσεις ως παραμέτρους σε άλλες συναρτήσεις και αυτό μπορεί να γίνει μόνο χρησιμοποιώντας δείκτες συναρτήσεων.


```c
#include <stdio.h>
 
// Ορισμός δείκτη συνάρτησης  
int (*fptrCompute) (int,int);
 
//  Συναρτήσεις
int add(int n1, int n2) { return n1+n2; }
int sub(int n1, int n2) { return n1-n2; }
 
int main() {
   //  Αρχικοποίηση δείκτη με την συνάρτηση add 
   fptrCompute = add; 
 
   // επιστρέφουν 9 και στις δύο περιπτώσεις
   int result1 = add(4,5);
   int result2 = fptrCompute(4,5); 
   // ισοδύναμη κλήση με dereferencing
   // int result2 = (*fptrCompute)(4,5);
 
   // 9 9
   printf("%d\t%d\n", result1, result2); 
 
   //  Δείκτης με την συνάρτηση sub
   fptrCompute = sub; 

   int result3 = fptrCompute(4,5); 

   // -1
   printf("%d\n", result3);

   return 0;
}
```


## Παραπομπές


Κατηγορία:Προγραμματισμός
Κατηγορία:Τύποι δεδομένων
Μητροπολίτης Σηλυβρίας Αιμιλιανός

Ο **Αιμιλιανός Τιμιάδης** (Ικόνιο, 10 Μαρτίου 1916 -  Αίγιο Αχαΐας, 21 Φεβρουαρίου 2008) ήταν Έλληνας ιεράρχης του Οικουμενικού Πατριαρχείου.

## Βιογραφικά στοιχεία
Αδελφός της μητέρας του ήταν ο εθνομάρτυρας Μητροπολίτης Γρεβενών Αιμιλιανός, του οποίου το όνομα πήρε κι εκείνος κατά τη βάπτισή του. 

Μετά την Μικρασιατική Καταστροφή η οικογένειά του κατέφυγε στην Αθήνα όπου και πέρασε τα παιδικά του χρόνια. Υπήρξε πνευματικό τέκνο του Αρχιεπισκόπου Αθηνών Χρυσάνθου Φιλιππίδη. Χειροτονήθηκε διάκονος το 1940 από τον Μητροπολίτη Φιλαδελφείας Αιμιλιανό, και το 1941 Πρεσβύτερος από τον Μητροπολίτη Δέρκων Ιωακείμ. 

Τοποθετήθηκε ως Εφημέριος του Ι. Ναού Αγίου Γεωργίου Μακροχωρίου Κωνσταντινουπόλεως, ως το 1947 που ανέλαβε Πρωτοσύγκελος της Ιεράς Αρχιεπισκοπής Θυατείρων και Μεγάλης Βρετανίας. Το 1952 το Οικουμενικό Πατριαρχείο τον έστειλε ως εφημέριο στο Βέλγιο, για να καλύπτει τις θρησκευτικές ανάγκες των Ελλήνων ανθρακωρύχων. Εκεί, αποφάσισε να εργαστεί και ο ίδιος ως ανθρακωρύχος, απαντώντας με αυτόν τον τρόπο στο ειρωνικό σχόλιο κάποιου εργάτη, «εσείς οι παπάδες μόνο λόγια είστε... από δουλειά τίποτα».

Λόγω της μεγάλης του μορφώσεως και γλωσσομάθειας, στις 25 Σεπτεμβρίου 1960 χειροτονήθηκε στο Παρίσι τιτουλάριος Επίσκοπος Μελόης, ενώ το 1965 προήχθη σε τιτουλάριο Μητροπολίτη Καλαβρίας και διακόνησε από τις θέσεως του Αντιπροσώπου του Οικουμενικού Πατριαρχείου στο Παγκόσμιο Συμβούλιο Εκκλησιών.

Στις 15 Νοεμβρίου 1977, η Αγία και Ιερά Σύνοδος του Οικουμενικού Πατριαρχείου τον εξέλεξε Μητροπολίτη Σηλυβρίας, υπέρτιμο και έξαρχο Θράκης. Απεβίωσε στις 21 Φεβρουαρίου 2008 και ετάφη στο Δημοτικό Κοιμητήριο του Αιγίου Αχαΐας.

## Παραπομπές


Κατηγορία:Ικόνιο
Κατηγορία:Μητροπολίτες Σηλυβρίας
Callback (προγραμματισμός)

Στον προγραμματισμό Η/Υ ένας **callback** είναι ένα κομμάτι εκτελέσιμου κώδικα που περνάει ως παράμετρος σε ένα άλλο μέρος του προγράμματος και αναμένεται να κάνει την εκτέλεση αυτού (*call back*) κάποια στιγμή. Η εκτέλεση όταν γίνεται αμέσως αυτό τότε ονομάζεται **συγχρονισμένο callback** και όταν γίνεται αργότερα λέγεται **ασυγχρόνιστο callback**. Η γενική ιδέα είναι να ορίσουμε μια συνάρτηση ή μια υπορουτίνα ως μια οντότητα την οποία την περνάμε ως παράμετρο σε κάποιο άλλο σημείο του προγράμματος.

Ο τρόπος που μπορεί να οριστεί ένα *callback* εξαρτάται από την γλώσσα προγραμματισμού. Στην C αυτό μπορεί να γίνει με ένα δείκτη συνάρτησης, στην C++11 μπορεί να ενσωματώνεται σε μια λάμδα έκφραση ενώ στην Ruby μπορεί να είναι ένα μπλοκ κώδικα. Επίσης στην C++ στην βιβλιοθήκη STL υπάρχει η δυνατότητα υλοποίησης callback με χρήση functors. 

## Παράδειγμα C


```c
#include <stdio.h>
#include <stdlib.h>

/* Η συνάρτηση παίρνει ως παράμετρο ένα δείκτη συνάρτησης / callback. */
void PrintTwoNumbers(int (*numberSource)(void)) {
    printf("%d and %d\n", numberSource(), numberSource());
}

/* Μια συνάρτηση callback */
int overNineThousand(void) {
    return (rand() % 1000) + 9001;
}

/* Μια δεύτερη συνάρτηση callback. */
int meaningOfLife(void) {
    return 42;
}

/* Καλούμε την PrintTwoNumbers() με τρία διαφορετικά callbacks. */
int main(void) {
    PrintTwoNumbers(&rand);
    PrintTwoNumbers(&overNineThousand);
    PrintTwoNumbers(&meaningOfLife);
    return 0;
}
```


Η έξοδος του προγράμματος είναι περίπου (εξαρτάται από την συνάρτηση δημιουργίας τυχαίων αριθμών rand):

 125185 and 89187225
  9084 and 9441
  42 and 42

## Παραπομπές


Κατηγορία:Προγραμματισμός
Τάκης Προβατόπουλος

Ο **Παναγιώτης (Τάκης) Προβατόπουλος** (γεννήθηκε το 1914) ήταν Έλληνας κολυμβητής και υδατοσφαιριστής του Ολυμπιακού και της Εθνικής Ελλάδος.

Ο Προβατόπουλος υπήρξε ένας από τους κορυφαίους Έλληνες κολυμβητές προπολεμικά, αφού από τις αρχές της δεκαετίας του 30', ήταν ο απόλυτος κυρίαρχος σε όλα τα στυλ του ελεύθερου και συνεισέφερε τα μέγιστα ώστε ο Ολυμπιακός να κατακτήσει επτά προπολεμικά Πανελλήνια Πρωταθλήματα. Υπήρξε Πρωταθλητής Ελλάδας στα 100μ ελεύθερο, στα 400μ ελεύθερο αλλά και στα 1500μ. Στην πρώτη του συμμετοχή σε ατομικό αγώνισμα (400μ ελεύθερο) στους Πανελλήνιους Κολυμβητικούς αγώνες το 1931 αναδείχτηκε Πρωταθλητής Ελλάδος αλλά και ρέκορντμαν, αφού κάνοντας χρόνο 5.42.0, έσπασε το Πανελλήνιο ρεκόρ του Μ. Πετρούτσου (5.44.0).

Παράλληλα, υπήρξε ένας από τους σπουδαιότερους υδατοσφαιριστές του Ολυμπιακού, με τον οποίο κατέκτησε 6 Πρωταθλήματα Ελλάδας (1933, 1934, 1936, 1947, 1949, 1951), έχοντας ηγετικό ρόλο και πετυχαίνοντας καθοριστικά γκολ: Στη νίκη με 4–2 επί του Εθνικού στον τελικό του Πρωταθλήματος Ελλάδας το 1933 σημείωσε 3 γκολ και οδήγησε την ομάδα στο δεύτερο Πρωτάθλημα της ιστορίας της, ενώ την επόμενη χρονιά ήταν ξανά πρώτος σκόρερ της ομάδας στον τελικό, πετυχαίνοντας 2 γκολ στη νίκη και πάλι με σκορ 4–2 επί του Εθνικού, οδηγώντας τον Ολυμπιακό στο Πρωτάθλημα του 1934.
Ήταν επίσης σημαντικό στέλεχος της Εθνικής Ελλάδος, με την οποία συμμετείχε στους Ολυμπιακούς Αγώνες του 1948 στο Λονδίνο.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Υδατοσφαιριστές ΟΣΦΠ
Κατηγορία:Κολυμβητές ΟΣΦΠ
Κατηγορία:Έλληνες δύτες
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές στους Θερινούς Ολυμπιακούς Αγώνες 1948
Κατηγορία:Υδατοσφαιριστές Εθνικής Ελλάδας
Τόμισλαβ Νίκολιτς

Ο **Τόμισλαβ Νίκολιτς** (σερβικά: Томислав Николић, γενν. 15 Φεβρουαρίου 1952) είναι ο Πρόεδρος της Σερβικής Δημοκρατίας από το 2012. Ο ίδιος είναι ιδρυτής του *Σερβικού Προοδευτικού Κόμματος*, του οποίου ηγείτο μέχρι την εκλογή του ως Πρόεδρος. Η θητεία του είναι πενταετής.

## Βιογραφία
Γεννήθηκε στο Κραγκούγεβατς. Υπηρέτησε νωρίτερα και επί μακρόν ως βουλευτής του Σερβικού Ριζοσπαστικού Κόμματος (SRS). Ήταν αντιπρόεδρος της κυβέρνησης της Σερβίας από το 1998 ως το 1999 και αντιπρόεδρος της κυβέρνησης της Ομοσπονδιακής Δημοκρατίας της Γιουγκοσλαβίας στην κυβέρνηση συνασπισμού από το 1999 ως το 2000. Το 2003 ανέλαβε αντιπρόεδρος του Ριζοσπαστικού Κόμματος  και το 2007 ήταν για μικρή θητεία πρόεδρος της Εθνοσυνέλευσης της Σερβίας. Το 2008 παραιτήθηκε από το κόμμα έπειτα από ασυμφωνία με τον ηγέτη του κόμματος Βόισλαβ Σέσελι, αναφορικά με την ένταξη της χώρας στην ΕΕ (ο Σέσελι διαφώνησε, ενώ ο Νίκολιτς την υποστήριξε). Εν συνεχεία ο Νίκολιτς ίδρυσε το Σερβικό Προοδευτικό Κόμμα, όπου προσχώρησαν αρκετά μέλη του SRS.

Το 2003 ο Νίκολιτς διεκδίκησε το αξίωμα του Προέδρου της Γιουγκοσλαβίας και ήταν 3ος στις εκλογές του 2000. Συνολικά 4 φορές ήταν υποψήφιος πρόεδρος της Σερβίας: το 2003, το 2004, το 2008 και το 2012. Το 2003 έλαβε τις περισσότερες ψήφους, όμως οι εκλογές αναβλήθηκαν εξαιτίας της χαμηλής συμμετοχής. Το 2004 και το 2008 ήρθε 2ος, με πρώτο τον Μπόρις Τάντιτς. Το 2012 κέρδισε τον Τάντιτς στον δεύτερο γύρο και ορκίστηκε πρόεδρος της Σερβίας στις 31 Μαΐου 2012.

## Πρόεδρος
Ο Νίκολιτς ορκίστηκε πρόεδρος και ανέλαβε επίσημα καθήκοντα στις 11 Ιουνίου 2012.
Στην τελετή ορκωμοσίας του δεν παρέστησαν οι ηγέτες της Κροατίας, της πΓΔΜ, της Σλοβενίας και της Βοσνίας-Ερζεγοβίνης.

Τον Απρίλιο του 2013 ο πρόεδρος ζήτησε συγγνώμη για τα εγκλήματα πολέμου που διαπράχθηκαν σε βάρος Μουσουλμάνων της Βοσνίας στη Σρεμπρένιτσα κατά τη δεκαετία του ' 90.

## Παραπομπές



Κατηγορία:Πρόεδροι της Σερβίας
Παγκόσμιο Κύπελλο Ποδοσφαίρου Ενόπλων 1989

Το **33ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στην Καζέρτα της Ιταλίας, από 3 ως 16 Ιουλίου 1989. Νικήτρια αναδείχθηκε η ομάδα της **[[Ιταλία]]ς**.

## Χώρες που μετείχαν

Στην τελική φάση προκρίθηκαν 9 χώρες, έπειτα από προκριματικούς αγώνες. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: 

* ***'.
* ***'. 
* ***'. 
* ***'.
* ***'. 

* ***'.
* ***'. Απέκλεισε [[Γαλλία]], [[Γερμανία]].
* ***'.
* ****: διοργανώτρια.

## Τελική φάση

Διεξήχθη σε τρεις γύρους. Στον Α΄ γύρο οι εννιά ομάδες αγωνίστηκαν σε τρεις ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων. Στον Β΄ γύρο (ημιτελικό) προκρίθηκαν έξι ομάδες, που αγωνίστηκαν σε δύο νέους ομίλους με βαθμολογία. Στον τελικό γύρο οι επικεφαλής των δύο ημιτελικών ομιλών αγωνίστηκαν στον τελικό ενώ οι υπόλοιπες ομάδες, ανάλογα με τη θέση που τερμάτισαν, έδωσαν αγώνες για τις θέσεις 7η-8η-9η (οι τελευταίες ομάδες των τριών ομίλων του Α΄ γύρου), 5η-6η, 3η-4η, για τη διαμόρφωση της τελικής κατάταξης. Πρωταθλήτρια ομάδα αναδείχθηκε η Ιταλία. Όλοι οι αγώνες έγιναν στην πόλη Καζέρτα της Ιταλίας.

### Προκριματικός γύρος

#### Α΄ όμιλος
***Αποτελέσματα**
**Ιταλία-Κατάρ: 3-0.
**Ιταλία-Μαρόκο: 1-0.
**Μαρόκο-Κατάρ: [;] νίκη Μαρόκου.

***Βαθμολογία (2 αγ.)**
 

#### B΄ όμιλος
***Αποτελέσματα**
**Βέλγιο-Ζάμπια: 1-0.	
**Βέλγιο-ΗΠΑ: 3-0.
**Ζάμπια-ΗΠΑ: 5-0.

***Βαθμολογία (2 αγ.)**
 

#### Γ΄ όμιλος
***Αποτελέσματα**
**Η.Α.Ε.-Ολλανδία: 3-1.	
**Η.Α.Ε.-Γουινέα: 4-1.
**Ολλανδία-Γουινέα: 3-2.

***Βαθμολογία (2 αγ.)**
 

### Ημιτελικός γύρος

#### Α΄ όμιλος
***Αποτελέσματα**
**Ιταλία-Ζάμπια: 3-0.
**Ιταλία-Η.Α.Ε.: 3-1.
**Η.Α.Ε.-Ζάμπια: 1-1.

***Βαθμολογία (2 αγ.)**
 

#### B΄ όμιλος
***Αποτελέσματα**
**Μαρόκο-Βέλγιο: 1-1.	
**Μαρόκο-Ολλανδία: 1-0.
**Βέλγιο-Ολλανδία: 0-0.

***Βαθμολογία (2 αγ.)**
 

### Αγώνες κατατάξης

***7η-9η θέση** 
**Κατάρ-Γουινέα: 1-1.
**Κατάρ-ΗΠΑ: [;]
**Γουινέα-ΗΠΑ: [;]
***5η θέση** (Πορτίτσι)
****Ολλανδία**-Ζάμπια: 2-1.
***3η θέση** (15/7/89, Κάβα ντέι Τιρένι)
****Βέλγιο**-Η.Α.Ε.: 1-0.
***ΤΕΛΙΚΟΣ** (16/7/89, Καζέρτα)
****Ιταλία**- Μαρόκο: 3-1 (Μαντσίνι 25΄, 40΄, Σιμόνε 73΄ - Ελ Ουαρντί 78΄).

## Τελική κατάταξη

## Πηγές

*RSSSF Ποδοσφαιρικά αρχεία
 
## Αναφορές


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1989
Παγκόσμιο Κύπελλο Ποδοσφαίρου Ενόπλων 1991

Το **34ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στις πόλεις Άρνεμ και Άπελντορν της Ολλανδίας, τον Ιούνιο του 1991. Νικήτρια αναδείχθηκε η ομάδα της **[[Ιταλία]]ς**.

## Χώρες που μετείχαν

Στην τελική φάση προκρίθηκαν 9 χώρες, έπειτα από προκριματικούς αγώνες (συνολικά έλαβαν μέρος 14 χώρες). Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: 

* ***'.
* ***'. 
* ***'. Απέκλεισε το [[Βέλγιο]].<sup>1</sup>
* ***'. Απέκλεισε το Βέλγιο (6-0).1
* ***'.

* ***'.
* ***'. Απέκλεισε το [[Λουξεμβούργο]].<sup>2</sup>
* ***'. Απέκλεισε το Λουξεμβούργο (6-1).2
* ****: διοργανώτρια.

1Γαλλία και Τουρκία (0-0 το μεταξύ τους ματς) προκρίθηκαν από τον ίδιο προκριματικό όμιλο αποκλείοντας το Βέλγιο. Οι αγώνες ήταν μονοί.
2Γερμανία και Ιταλία (0-0 το μεταξύ τους ματς) προκρίθηκαν από τον ίδιο προκριματικό όμιλο αποκλείοντας το Λουξεμβούργο. Οι αγώνες ήταν μονοί.
## Τελική φάση

Διεξήχθη σε τρεις γύρους. Στον Α΄ γύρο οι εννιά ομάδες αγωνίστηκαν σε τρεις ομίλους με βαθμολογία. Σε περίπτωση ισοβαθμίας κριτήρια κατάταξης ήταν κατά σειρά η καλύτερη διαφορά τερμάτων, η καλύτερη επίθεση, τα περισσότερα κόρνερ. Στον Β΄ γύρο (ημιτελικό) προκρίθηκαν έξι ομάδες, που αγωνίστηκαν σε δύο νέους ομίλους με βαθμολογία. Στον τελικό γύρο οι επικεφαλής των δύο ημιτελικών ομιλών αγωνίστηκαν στον τελικό ενώ οι υπόλοιπες ομάδες, ανάλογα με τη θέση που τερμάτισαν, έδωσαν αγώνες για τις θέσεις 7η-9η (οι τελευταίες ομάδες των τριων ομίλων του Α΄ γύρου), 5η-6η, 3η-4η, για τη διαμόρφωση της τελικής κατάταξης. Πρωταθλήτρια ομάδα αναδείχθηκε η Ιταλία. Οι αγώνες έγιναν στις πόλεις Άρνεμ και Άπελντορν της Ολλανδίας.

### Προκριματικός γύρος

#### Α΄ όμιλος
***Αποτελέσματα**
**Ολλανδία-Ιράν: 2-0.
**Ολλανδία-ΗΠΑ: 8-1.
**Ιράν-ΗΠΑ: 4-1.

***Βαθμολογία (2 αγ.)**
 

#### B΄ όμιλος
***Αποτελέσματα**
**Τουρκία-Γαλλία: 2-1.	
**Τουρκία-Γουινέα: 4-0.
**Γαλλία-Γουινέα: 3-0.

***Βαθμολογία (2 αγ.)**
 

#### Γ΄ όμιλος
***Αποτελέσματα**
**Ιταλία-Γερμανία: 0-0.	
**Ιταλία-Ζάμπια: 5-0.
**Γερμανία-Ζάμπια: 2-2.

***Βαθμολογία (2 αγ.)**
 

### Ημιτελικός γύρος

#### Α΄ όμιλος
***Αποτελέσματα**
**Ιταλία-Γαλλία: 1-1.
**Ιταλία-Ολλανδία: 2-1.
**Γαλλία-Ολλανδία: 1-0.

***Βαθμολογία (2 αγ.)**
 

#### B΄ όμιλος
***Αποτελέσματα**
**Γερμανία-Τουρκία: 1-0.	
**Γερμανία-Ιράν: 1-0.
**Τουρκία-Ιράν: 2-2.

***Βαθμολογία (2 αγ.)**
 

### Αγώνες κατατάξης

***7η-9η θέση** 
**Γουινέα-Ζάμπια: 2-0.
**Γουινέα-ΗΠΑ: 2-0.
**Ζάμπια-ΗΠΑ: 3-2.
***Βαθμολογία: 7) Γουινέα 4β (4-0), 8) Ζάμπια 2β (3-4), 9) ΗΠΑ 0β (2-5).
***5η θέση** 
****Ολλανδία**-Ιράν: 2-0.
***3η θέση** 
****Τουρκία**-Γαλλία: 1-0.
***ΤΕΛΙΚΟΣ** (16/6/91, Άπελντορν)
****Ιταλία**- Γερμανία: 3-3 (5-4 πέν.).

## Τελική κατάταξη

## Πηγές

*RSSSF Ποδοσφαιρικά αρχεία
 
## Αναφορές


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1991
Μιλένκο Στοΐκοβιτς

Ο **Μιλένκο Στοΐκοβιτς** (*[[σερβικά]]: Миленко Стојковић*) (Κλιτσέβκου 1769 - Κριμαία μετά το 1831 ) ήταν Σέρβος διοικητής, καπετάνιος και πολιτικός κατά τη διάρκεια της πρώτης σερβικής εξέγερσης.

Γεννήθηκε στο χωριό Κλιτσέβκου το 1769 και ήταν γιος του Στόικα και της Μάικα Στεβάνε. Ο μεγαλύτερος από τα τρία παιδιά είχε άλλον έναν αδελφό και μία αδελφή. Όταν ήταν ακόμα μικρός έμαθε την τέχνη του Ράφτη κι έμαθε γράμματα πιθανώς στο κοντινό μοναστήρι Νιμνίκ. Αργότερα εγκαταστάθηκε στο Σμεντέρεβο όπου άνοιξε ραφτάδικο. Διατηρούσε σχέση με μία Τούρκισσα κι απέκτησε παιδί μαζί της και όταν αυτή πέθανε τον έδωσε στην αδελφή του και το γαμβρό του που δεν είχαν παιδιά να τον μεγαλώσουν. Ο γιος αυτός ήταν ο Τζούκα Στοΐκοβιτς Κνεζ και αγωνιστής της δεύτερης Σερβικής εξέγερσης. Ο Μιλένκο είχε άλλους δύο γιους, τον Ιβάν και τον Μίλαν και μία κόρη την Ιβάνα. Αργότερα απέκτησε κι άλλον γιο, τον Ίλια, με τη Βλάινα Κατίνκα που ήταν στο χαρέμι του.

Το 1804 γλίτωσε τη σφαγή των Κνέζων και προετοίμασε τη γενέτειρά του για εξέγερση. Με την έναρξη της εξέγερσης οδήγησε τους αντάρτες στις πρώτες μάχες. Πήρε μέρος στη Μάχη του Ιβάνκοβατς, στην Πολιορκία του Βελιγραδίου (1806) στο Άντα Καλέχ κι άλλες. Ταυτόχρονα έγινε μέλος του Διοικητικού συμβουλίου των Σέρβων, της επαναστατικής κυβέρνησης, και του προτάθηκε η θέση του υπουργού αλλά αρνήθηκε. 

Όταν κατέκτησε το φρούριο Ραμ στις όχθες του Δούναβη οικειοποιήθηκε το χαρέμι του Οθωμανού διοικητή. Το 1807 μετά την πολιορκία του Βελιγραδίου απέκτησε κι άλλες οθωμανές γυναίκες για το χαρέμι του οι οποίες έμειναν χήρες και ζητιάνευαν. Σύμφωνα με μαρτυρίες ο συνολικός αριθμός των γυναικών που είχε στο χαρέμι του ήταν 42.

Μετά τη μάχη στο Ντέλιγκραντ το 1809 ήρθε σε πολιτική σύγκρουση με τον Καραγιώργη. Η σύγκρουση αυτή έφερε και την άρνηση του να αναλάβει το υπουργείο εσωτερικών και αναγκάστηκε να φύγει στη Ρωσία όπου υπηρέτησε στον ρωσικό στρατό. Φεύγοντας διέλυσε και το χαρέμι του και αναφέρεται ότι τις προίκισε όλες με πολλά χρήματα κι ελευθερία να κάνουν ότι θέλουν. 

## Αναφορές
* Историјска библиотека: Харем војводе Миленка

## Παραπομπές


## Εξωτερικοί σύνδεσμοι
* 

Κατηγορία:Μέλη του διοικητικού συμβουλίου των Σέρβων
Κατηγορία:Αγωνιστές της Α΄ Σερβικής εξέγερσης
Ευρωπαϊκό Πειρατικό Κόμμα

Οι **Ευρωπαίοι Πειρατές (ΠΕΙΡΑΤΕΣ)** ή **Ευρωπαϊκό Πειρατικό Κόμμα **είναι ένας όμιλος από κόμματα που φιλοδοξεί να αναγνωριστεί ως Ευρωπαϊκό πολιτικό κόμμα από την Ευρωπαϊκή Ένωση. Ιδρύθηκε στις 21 Μαρτίου του 2014 στο Ευρωπαϊκό Κοινοβούλιο των Βρυξελλών στο πλαίσιο μιας συνεδρίασης "European Internet Governance and Beyond"  και αποτελείται από πειρατικά κόμματα Ευρωπαϊκών χωρών. Τα κόμματα συνεργάζονται για να δημιουργήσουν μια κοινή εκστρατεία ενόψει των Ευρωεκλογών 2014.

Στην ιδρυτική συνάντηση, η Αμέλια Άντερσντόττερ , ευρωβουλευτής του Σουηδικού Πειρατικού Κόμματος, εκλέχθηκε πρόεδρος.

## Παραπομπές


Κατηγορία:Πανευρωπαϊκά πολιτικά κόμματα
Κατηγορία:Κόμματα πειρατών
Κατηγορία:Πολιτική και τεχνολογία
Γιάνκο Τζούρτζεβιτς

Ο **Γιάνκο Τζούρτζεβιτς** (σερβικά Јанко Ђурђевић, Μιχαΐλοβατς, άγνωστο πότε – Χότιν, Ρωσική Αυτοκρατορία, 1828), ήταν Σέρβος πολιτικός κατά την Πρώτη Σερβική εξέγερση.

Ο Γιάνκο ήταν σύμβουλος στο Ναχαγιέ Σμεντέρεβο την περίοδο 1805-1813. Αναφέρεται ότι ήταν πολύ σπουδαίος άνθρωπος και βοηθούσε τους φτωχούς: συχνά αποκαλούνταν η «μητέρα του φτωχού». Ήταν πολλές φορές εκπρόσωπος του ναχαγιέ στο Διοικητικό συμβούλιο των Σέρβων την κυβέρνηση των Σέρβων επαναστατών.

Το 1812 κατέφυγε στη Ρωσία όπου και πέθανε το 1828. Ο γιος του εκπαιδεύτηκε στη Ρωσία κι έπειτα επέστρεψε στη Σερβία όπου διορίστηκε σε κυβερνητική θέση.

## Παραπομπές


Κατηγορία:Μέλη του διοικητικού συμβουλίου των Σέρβων
Κατηγορία:Αγωνιστές της Α΄ Σερβικής εξέγερσης
Παγκόσμιο Κύπελλο Ποδοσφαίρου Ενόπλων 1993

Το **35ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στο Μαρόκο, στις πόλεις Καζαμπλάνκα, Ραμπάτ και Κενίτρα, τον Ιούνιο του 1993. Νικήτρια αναδείχθηκε η **[[Αίγυπτος]]**.
## Χώρες που μετείχαν

Στην τελική φάση προκρίθηκαν 9 χώρες, έπειτα από προκριματικούς αγώνες (συνολικά έλαβαν μέρος 12 χώρες). Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: 

* ***'.
* ***'. Απέκλεισε: Ιταλία (1-1), Ρωσία (4-0).1
* ***'. 
* ***'.
* ***'.

* ***'.
* ***'. 
* ***'. 
* ****: διοργανώτρια.

1 Οι αγώνες ήταν μονοί. Στο άλλο ματς Ιταλία-Ρωσία: 3-0. Γαλλία και Ιταλία ισοβάθμησαν με 3β αλλά η Γαλλία είχε καλύτερη διαφορά τερμάτων.

## Τελική φάση

Διεξήχθη σε τρεις γύρους. Στον Α΄ γύρο οι εννιά ομάδες αγωνίστηκαν σε τρεις ομίλους με βαθμολογία. Σε περίπτωση ισοβαθμίας κριτήρια κατάταξης ήταν κατά σειρά η καλύτερη διαφορά τερμάτων, η καλύτερη επίθεση, τα περισσότερα κόρνερ. Στον Β΄ γύρο (ημιτελικό) προκρίθηκαν έξι ομάδες, που αγωνίστηκαν σε δύο νέους ομίλους με βαθμολογία. Στον τελικό γύρο οι επικεφαλής των δύο ημιτελικών ομιλών αγωνίστηκαν στον τελικό ενώ οι υπόλοιπες ομάδες, ανάλογα με τη θέση που τερμάτισαν, έδωσαν αγώνες για τις θέσεις 7η-9η (οι τελευταίες ομάδες των τριών ομίλων του Α΄ γύρου), 5η-6η, 3η-4η, για τη διαμόρφωση της τελικής κατάταξης. Πρωταθλήτρια ομάδα αναδείχθηκε η Αίγυπτος. Οι αγώνες έγιναν στις πόλεις Καζαμπλάνκα, Ραμπάτ και Κενίτρα του Μαρόκου.

### Προκριματικός γύρος

#### Α΄ όμιλος
***Αποτελέσματα**
**Μαρόκο-Γκαμπόν: 2-0.
** Μαρόκο -Γερμανία: 2-1.
** Γερμανία - Γκαμπόν: 1-1.

***Βαθμολογία (2 αγ.)**
 

#### B΄ όμιλος
***Αποτελέσματα**
**Πολωνία-ΗΠΑ: 2-0.	
** Πολωνία-Τανζανία: 4-0.
** ΗΠΑ- Τανζανία: 1-0.

***Βαθμολογία (2 αγ.)**
 

#### Γ΄ όμιλος
***Αποτελέσματα**
**Γαλλία-Αίγυπτος: 1-1.	
** Γαλλία-Ιράν: 3-1.
** Αίγυπτος-Ιράν: 1-0.

***Βαθμολογία (2 αγ.)**
 

### Ημιτελικός γύρος

#### Α΄ όμιλος
***Αποτελέσματα**
**Μαρόκο-Γαλλία: 4-1.
** Μαρόκο-ΗΠΑ: 6-0.
**Γαλλία-ΗΠΑ: 5-1.

***Βαθμολογία (2 αγ.)**
 

#### B΄ όμιλος
***Αποτελέσματα**
**Αίγυπτος-Γερμανία: 3-0.	
** Αίγυπτος-Πολωνία: 3-1.
** Γερμανία-Πολωνία: 2-1.

***Βαθμολογία (2 αγ.)**
 

### Αγώνες κατατάξης

***7η-9η θέση** 
**Ιράν-Τανζανία: [;].
** Ιράν -Γκαμπόν: [;].
**Τανζανία-Γκαμπόν: [;].
***5η θέση** 
****Πολωνία**-ΗΠΑ: [;].
***3η θέση** 
****Γερμανία**-Γαλλία: 3-0.
***ΤΕΛΙΚΟΣ** 
****Αίγυπτος**- Μαρόκο: 3-2 (παρ.). Σκόρερ Αιγύπτου: Ελ Κας, Ραγιάν, Σαντέκ.

## Τελική κατάταξη

## Πηγές

*RSSSF Ποδοσφαιρικά αρχεία
 
## Αναφορές


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1993
Παγκόσμιο Κύπελλο Ποδοσφαίρου Ενόπλων 1995

Το **36ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στη Ρώμη της Ιταλίας, στο πλαίσιο των Παγκοσμίων Στρατιωτικών Αγώνων, από 6 ως 15 Σεπτεμβρίου 1995. Νικήτρια αναδείχθηκε η **[[Γαλλία]]**, ενώ εξαιρετική πορεία είχε η Κύπρος που τερμάτισε στην 4η θέση.
## Χώρες που μετείχαν

Στην τελική φάση προκρίθηκαν 12 χώρες, έπειτα από προκριματικούς αγώνες (συνολικά έλαβαν μέρος 13 χώρες). Οι χώρες που προκρίθηκαν ήταν: 

* ***': διοργανώτρια. 
* ***'. 
* ***'. 
* ***'.
* ***'.
* ***'.

* ***'.
* ***'. 
* ***'. 
* ***'.
* ***'.
* ***'.

## Τελική φάση

Στον Α΄ γύρο οι 12 ομάδες αγωνίστηκαν σε τρεις ομίλους με βαθμολογία (3-1-0). Σε περίπτωση ισοβαθμίας κριτήρια κατάταξης ήταν κατά σειρά η καλύτερη διαφορά τερμάτων και η καλύτερη επίθεση. Στον Β΄ γύρο (προημιτελικό) προκρίθηκαν οκτώ ομάδες (οι δύο πρώτες κάθε ομίλου και οι δύο καλύτερες τρίτες), που αγωνίστηκαν σε αγώνες νοκ-άουτ. Ακολούθησαν οι ημιτελικοί και ο τελικός, ενώ έγινε και αγώνας για την 3η θέση. Πρωταθλήτρια ομάδα αναδείχθηκε η Γαλλία. Όλοι οι αγώνες έγιναν στη Ρώμη.

### Προκριματικός γύρος

#### Α΄ όμιλος
***Αποτελέσματα**
**Ιταλία-Ολλανδία: 3-0.
**Ιταλία-Λιβύη: 4-2.
**Ιταλία-Σενεγάλη: 8-0.
**Ολλανδία-Λιβύη: 4-1
**Ολλανδία-Σενεγάλη: 2-2
**Λιβύη-Σενεγάλη: 3-2

***Βαθμολογία (3 αγ.)**
 

#### B΄ όμιλος
***Αποτελέσματα**
**Αίγυπτος-Μαρόκο: 2-1.	
**Αίγυπτος-Κύπρος: 0-0.	
**Αίγυπτος-Βουλγαρία: 1-0.	
**Μαρόκο-Κύπρος: 2-0.
**Μαρόκο-Βουλγαρια: 4-1.
**Κύπρος-Βουλγαρία: 4-1.

***Βαθμολογία (3 αγ.)**
 

#### Γ΄ όμιλος
***Αποτελέσματα**
**Ν. Κορέα-Καναδάς: 8-1
**Ν. Κορέα-Ιράν: 2-0
**Ν. Κορέα-Γαλλία: 3-3
**Ιράν-Γαλλία: 2-1.	
**Ιράν-Καναδάς: 8-0.
**Γαλλία-Καναδάς: 9-0.

***Βαθμολογία (3 αγ.)**
 

### Προημιτελικοί

***[[Γαλλία]]**-Αίγυπτος: 2-1 (παρ.)
***[[Κύπρος]]**-Ιταλία: 2-1
***[[Νότια Κορέα]]**-Ολλανδία: 4-1
***[[Ιράν]]**-Μαρόκο: 3-2

### Ημιτελικοί
***[[Γαλλία]]** - Κύπρος: 2-0.
***[[Ιράν]]** - Νότια Κορέα: 2-2 (5-3 πέν.)

### Αγώνας 3ης θέσης

***[[Νότια Κορέα]]** - Κύπρος: 1-0.

### ΤΕΛΙΚΟΣ

***[[Γαλλία]]** - Ιράν: 1-0

## Τελική κατάταξη

## Πηγές

*RSSSF Ποδοσφαιρικά αρχεία
 
## Αναφορές


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1995
BBC Knowledge (Διεθνή)

To **BBC Knowledge** (BBC Ψυχαγωγία) είναι ένα διεθνές τηλεοπτικό κανάλι του BBC Worldwide. Το κανάλι αυτό δεν έχει καμία σχέση με το ψηφιακό τηλεοπτικό κανάλι BBC Knowledge, το οποίο εξέπεμπε στο Ηνωμένο Βασίλειο και έκλεισε το 2002, για να διασπαστεί και να αντικατασταθεί από το BBC Four και το CBeebies.

## Πρεμιέρα

Το BBC Knowledge ξεκίνησε να εκπέμπει στη Σιγκαπούρη τον Ιούλιο του 2007, από την πλατφόρμα *mio TV* (ιδιοκτησία της *Singtel*) ενώ στο Χονγκ Κονγκ εκπέμπει από την πλατφόρμα *now TV* από τον Οκτώβριο του 2007.

Στην Πολωνία εξέπεμπε από το Δεκέμβριο του 2007, μέσω της ψηφιακής δορυφορικής πλατφόρμας *Cyfrowy Polsat* μέχρι την 1η Φεβρουαρίου 2015.

Το κανάλι εκπέμπει στην Ινδονησία από τον Απρίλιο του 2008 από την πλατφόρμα *Indovision* και στη Νότια Αφρική εκπέμπει από το Σεπτέμβριο του 2008, μέσω της πλατφόρμας *DStv* (ιδιοκτησία της *MultiChoice*).

Στις Σκανδιναβικές χώρες ξεκίνησε να εκπέμπει τον Νοέμβριο του 2008, όταν το κανάλι αντικατέστησε το BBC Prime μέχρι τις 13 Απριλίου του 2015 που σταμάτησε, ενώ στην Αυστραλία εκπέμπει από την 1η Νοεμβρίου 2008 από τις πλατφόρμες *Foxtel* και *Optus Television*. Το κανάλι ξεκίνησε να εκπέμπει στην πλατφόρμα *Cable TV Hong Kong* (ιδιοκτησία της *Wharf Holdings* που ανήκει στην *Wheelock and Company*) τον Οκτώβριο του 2009.

Στη Νέα Ζηλανδία το BBC Knowledge ξεκίνησε να εκπέμπει τον Μάρτιο του 2011, όταν το κανάλι αντικατέστησε το Documentary Channel, το οποίο εξαγοράστηκε από το BBC Worldwide. Το κανάλι εκπέμπει στην Ιταλία από τις 1 Μαρτίου του 2011 μέσω της πλατφόρμας *Mediaset Premium* (ιδιοκτησία της *Mediaset* του Μπερλουσκόνι).

Στη Ρουμανία το κανάλι ξεκίνησε να εκπέμπει στις 9 Ιανουαρίου 2013 από την πλατφόρμα *RCS & RDS* μέχρι τις 14 Απριλίου 2015 που έπαψε, ενώ από τις 13 Αυγούστου 2013 εξέπεμπε στην Τουρκία από την πλατφόρμα *Digiturk* (ιδιοκτησία της *beIN Media Group*) μέχρι την 1η Μαρτίου 2016 που έπαψε.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007
Αντιμιτοχονδριακά αντισώματα

Τα **αντιμιτοχονδριακά αντισώματα (ΑΜΑ)** είναι αυτο-αντισώματα, κατά των μιτοχονδρίων και κυρίως αυτών στα κύτταρα του ήπατος. 
Ως αντισώματα ή ανοσοσφαιρίνες (antibody ή Αb) ορίζονται οι μεγάλες πρωτεΐνες, σχήματος Υ, οι οποίες παράγονται από τα Β - λεμφοκύτταρα και χρησιμοποιούνται από το ανοσοποιητικό σύστημα προς αναγνώριση και εξουδετέρωση ξένων ουσιών όπως βακτήρια και ιοί.  Τα αντισώματα αναγνωρίζουν ένα μοναδικό σημείο του ξένου σώματος - στόχου (επίτοπος), το οποίο ονομάζεται αντιγόνο. Τα αντισώματα που παράγονται από τον ανθρώπινο οργανισμό και στρέφονται εναντίον δικών του συστατικών – πρωτεϊνών ονομάζονται αυτοαντισώματα.
Η παρουσία των ΑΜΑ στο αίμα ή στον ορό ενός ατόμου είναι ενδεικτικό κλινικό διαγνωστικό σύμπτωμα για διάφορες αυτοάνοσες ασθένειες όπως η πρωτοπαθής χολική κίρρωση (Primary Billary Cirrhosis ή PBC) σε ποσοστό 95%. Η πρωτοπαθής χολική κίρρωση είναι μια χρόνια φλεγμονώδης νόσος, που χαρακτηρίζεται από λεμφοκυτταρική διήθηση και καταστροφή των μικρών ενδοηπατικών χοληφόρων. 
Ως αίτιο των ΑΜΑ έχουν θεωρηθεί ξενοβιοτικά και/ή οξειδωτικά επαγόμενα τροποποιημένα μιτοχονδριακά αντιγόνα, που οδηγούν στην απώλεια της ανοχής. Στην οξεία ηπατική ανεπάρκεια βρίσκονται ΑΜΑ έναντι όλων των σημαντικών αντιγόνων του ήπατος.

## Διάκριση των ΑΜΑ
Τα ΑΜΑ διακρίνονται σε εννέα τύπους (Μ1-Μ9) καθώς στρέφονται έναντι 9 διαφορετικών μιτοχονδριακών αντιγόνων.
#Τα αντι-Μ1 στρέφονται έναντι της καρδιολιπίνης F και σχετίζονται με λοιμώδη νοσήματα όπως η σύφιλη και η μυοκαρδίτιδα.
#Τα αντι-Μ2 συνδέονται άμεσα με την PBC. Τα Μ2 αυτοαντιγόνα είναι συστατικά του συμπλέγματος της αφυδρογονάσης των α-οξυ-οξέων.
#Τα αντι-Μ3 ανιχνεύονται σε αλλεργική αντίδραση έναντι της ιπρονιαζίδης.
#Τα αντι-Μ4 συνδέονται και αυτά με την PBC και έχουν αναγνωρισθεί ως η σουλφιδική οξειδάση του μιτοχονδριακού διαμεμβρανικού χώρου. 
#Τα αντι-Μ5 εμφανίζονται σε μερικές περιπτώσεις αντιπυρηνικών αντισωμάτων θετικών και αντιπυρηνικών αντισωμάτων αρνητικών νοσημάτων του κολλαγόνου.
#Τα αντι-Μ6 όπως και τα αντι-Μ3 ανιχνεύονται και αυτά σε αλλεργική αντίδραση έναντι της ιπρονιαζίδης.
#Τα αντι-Μ7 στρέφονται έναντι της αφυδρογονάσης της σαρκοσίνης και όπως και τα αντι-Μ1 σχετίζονται και αυτά με λοιμώδη νοσήματα.
#Τα αντι-Μ8 συνδέονται και αυτά με την PBC και καθαίρονται μαζί με τις εξωτερικές μιτοχονδριακές μεμβράνες που παρασκευάζονται από νεφρούς χοίρου.
#Τα αντι-Μ9 συνδέονται με την PBC και τα Μ9 αυτοαντιγόνα και έχουν αναγνωρισθεί ως η κυτταροπλασματική φωσφορυλάση του γλυκογόνου.

## Πρωτοπαθής χολική κίρρωση και ΑΜΑ
Οι υπότυποι των αντιμιτοχονδριακών αντισωμάτων που σχετίζονται άμεσα με την πρωτοπαθή χολική κίρρωση είναι οι αντι-Μ2, αντι-Μ4, αντι-Μ8 και αντι-Μ9 όπως αναφέρθηκε παραπάνω. Τα αντι-Μ2 ανιχνεύονται σχεδόν σε όλους τους ασθενείς με PBC και στο 10% περίπου των ασθενών με κρυπτογενή κίρρωση, αυτοάνοση ηπατίτιδα τύπου Ι και σκληρόδερμα. Στους ασθενείς με πρωτοπαθή χολική κίρρωση ο τίτλος αντισωμάτων αντι-Μ2 >1:160 είναι πρακτικά διαγνωστικός, ενώ στο 10% των ασθενών που νοσούν ο τίτλος αντισωμάτων είναι 

Κατηγορία:Αιματολογία
Λόγκαν Λέρμαν

Ο **Λόγκαν Γουέϊντ Λέρμαν** (*Logan Wade Lerman*, 19 Ιανουαρίου 1992) είναι Αμερικανός ηθοποιός.

## Φιλμογραφία

## Προσωπική ζωή
Ο Λόγκαν Λέρμαν είχε σχέση με την πρώην συμπρωταγωνίστρια του, στην σειρά ταινιών Πέρσι Τζάκσον,Αλεξάντρα Νταντάριο. Τον Νοέμβριου του 2023, ανακοίνωσε τον αρραβώνα του με την Ana Corrigan, με την οποία διατηρεί μακροχρόνια σχέση.

## Παραπομπές


## Πηγές
* "Rising Actors Under 25: Logan Lerman". CW Detroit. July 24, 2012. Retrieved December 11, 2012.

## Εξωτερικοί σύνδεσμοι

Ο Λόγκαν Λέρμαν στο Internet Movie Database

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ήδυλος

Ο **Ήδυλος** (γεννήθηκε περί το 300 π.Χ.) ήταν Αθηναίος ή Σάμιος αρχαίος Έλληνας ποιητής της Ελληνιστικής εποχής.

Παραδίδεται ότι μητέρα του ήταν η Αθηναία ποιήτρια Ηδύλη και γιαγιά του η επίσης ποιήτρια Μοσχίνη η Αττική. Γεννήθηκε περί το 300 π.Χ. και έζησε στη Σάμο και στην Αλεξάνδρεια στα χρόνια του Πτολεμαίου του Φιλαδέλφου.

Ποιήματα του Ηδύλου, του Ποσείδιππου και του Ασκληπιάδη ήταν μέρος της συλλογής επιγραμμάτων με τον τίτλο ''Σωρός''. 

Ο Ήδυλος έγραψε το επύλλιο *Γλαύκος* και σχόλια στα ποιήματα του Καλλίμαχου. Το έργο του εκφράζει μιαν επικούρεια αντίληψη της ζωής. Στην Παλατινή Ανθολογία σώζονται πέντε επιγράμματά του από τον *Στέφανο* του Μελέαγρου.

Ο Ήδυλος αναφέρεται από τον Αθήναιο στους *«[[Δειπνοσοφιστές]]»* του. 

## Παραπομπές


## Πηγές
* *Εγκυκλοπαίδεια Πάπυρος-Λαρούς-Μπριτάννικα*, λήμμα Ηδύλος

Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Έλληνες επικοί ποιητές
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κατηγορία:Αρχαίοι Αθηναίοι
Κατηγορία:Αρχαίοι Σάμιοι
127 (αριθμός)

Το **127** (εκατόν είκοσι επτά) είναι ο φυσικός αριθμός που βρίσκεται μετά από το 126 και πριν από το 128. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 127 συμβολίζεται ως **CXXVII** στο ρωμαϊκό σύστημα αρίθμησης και ως **ΡΚΖ΄** ή **ρκζ΄** στο ελληνικό σύστημα αρίθμησης.

## Στα μαθηματικά
Το **127** είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο προηγούμενος πρώτος αριθμός είναι το 113 και ο επόμενος το 131.

* Ειδικότερα, το 127 είναι πρώτος Μερσέν, ίσος με 27 - 1, και επιπλέον αποτελεί τον εκθέτη για έναν άλλο αριθμό Μερσέν, τον 2127 - 1, ο οποίος ανακαλύφθηκε ως πρώτος από τον Εντουάρ Λυκά το 1876 και κατείχε το «ρεκόρ» του μεγαλύτερου γνωστού πρώτου αριθμού επί 75 χρόνια (ο 2127 - 1 παραμένει ως ο μεγαλύτερος πρώτος αριθμός που ανακαλύφθηκε ποτέ με υπολογισμό «με το χέρι»). Επειδή και το 7 είναι πρώτος αριθμός Μερσέν, το 127 χαρακτηρίζεται ως «διπλός πρώτος αριθμός Μερσέν». Μόνο τέσσερις τέτοιοι αριθμοί είναι γνωστοί (οι 7, 127, 2147483647 και ο 2127 - 1).
* Επιπλέον, είναι ένας από τους «κύβειους» πρώτους αριθμούς, οι οποίοι είναι της μορφής p = (x^3 - y^3) / (x - y), με x = y + 1. Αλλά είναι και πρώτος αριθμός Τσεν, αφού ο επόμενος περιττός αριθμός, ο 129, είναι ημιπρώτος.
* Το 127 είναι ένας κεντρωμένος εξαγωνικός αριθμός, δηλαδή (ισοδύναμα) είναι ίσος με τη διαφορά δύο διαδοχικών τέλειων κύβων.
* Είναι ο έβδομος αριθμός Μότζκιν και ένας από τους μόλις τέσσερις γνωστούς αριθμούς Μότζκιν που είναι πρώτοι.

## Το 127 στην επιστήμη και τεχνολογία
* Στην αστρονομία ο 127 Ιωάννα είναι ένας μεγάλος και πολύ σκουρόχρωμος αστεροειδής.
* Το Ουνμπισέπτιο είναι υποθετικό χημικό στοιχείο με ατομικό αριθμό 127
* Το «φιλμ 127» είναι ένα φορμά φωτογραφικού φιλμ με πλάτος 46 mm.
* Το *[[LZ 127 Graf Zeppelin]]* ήταν ένα αερόπλοιο.
* Ο κωδικός **[[STS-127]]** αφορά σε αποστολή του Διαστημικού Λεωφορείου Εντέβορ της NASA στον διεθνή διαστημικό σταθμό (ISS) το 2009.
* Στους υπολογιστές, το 127 είναι ο μεγαλύτερος οχτάμπιτος ακέραιος με πρόσημο.
* Ο χαρακτήρας 127 στον κώδικα ASCII είναι ο μη-εκτυπώσιμος χαρακτήρας ελέγχου «Delete» (DEL).
* Το *[[Fiat 127]]* ήταν ένα μοντέλο αυτοκινήτου πόλεως.

## Το 127 στον πολιτισμό
* Γνωστό είναι το σονέτο 127 του Σαίξπηρ
* *[[127 ώρες]]* είναι ο τίτλος κινηματογραφικής ταινίας του 2010.
* Η «Θεατρική ομάδα της 127ης οδού» (*127th Street Repertory Ensemble*) ήταν μία ομάδα Αφροαμερικανών ηθοποιών που πήρε το όνομά της από τη Δυτική 127η οδό του Χάρλεμ και γνωστότερο μέλος της υπήρξε ο Τούπακ Σακούρ.
* Στους Μεσογειακούς Αγώνες του 1971 έλαβαν μέρος 127 αθλήτριες, και ήταν μόλις η δεύτερη φορά που γίνονταν δεκτές γυναίκες ως αθλήτριες σε Μεσογειακούς Αγώνες.

## Σημειώσεις


## Εξωτερικοί σύνδεσμοι

127
127
Εθνικός ύμνος της Γκαγκαουζίας

Ο **εθνικός ύμνος της [[Γκαγκαουζία]]ς** είναι ένα από τα εθνικά σύμβολα της Γκαγκαουζίας. Η μουσική συντέθηκε το 1995. Το κείμενο του ύμνου εγκρίθηκε το 1999. Συνθέτης του ύμνου είναι ο Μιχαήλ Κόλσα και στιχουργός ο Μίνα Κόσα.

## Στίχοι
### Γκαγκαούζικα

## Παραπομπές


## Δείτε επίσης
* Γκαγκαούζοι
* Γκαγκαουζία
* Γκαγκαουζική γλώσσα
* Σημαία της Γκαγκαουζίας
* Έμβλημα της Γκαγκαουζίας

Κατηγορία:Γκαγκαουζία
Φιλία 106.7

Το **Ράδιο Φιλία** ήταν το ξενόγλωσσο ραδιόφωνο της ΕΡΤ, που καλλιεργούσε αμοιβαία αισθήματα αποδοχής και αλληλεγγύης μεταξύ Ελλήνων και μεταναστών του εξωτερικού. Ξεκίνησε την λειτουργία του το 1999, όταν βγήκε στον αέρα από τους 107&nbsp;MHz FM (εκεί όπου εξέπεμψε αργότερα ο Kosmos 93.6) και τους 666 χιλιόκυκλους στα μεσαία, αντικαθιστώντας το Τρίτο Πρόγραμμα.

Το πρόγραμμά του περιελάμβανε κλασική μουσική και προγράμματα σε πολλές γλώσσες για τους μετανάστες του εξωτερικού και των ελλήνων πολιτών, δελτία ειδήσεων και ειδικές ψυχαγωγικές εκπομπές στα Αγγλικά, στα Γαλλικά, στα Γερμανικά, στα Ισπανικά, στα Αλβανικά, στα Αραβικά, στα Βουλγαρικά, στα Πολωνικά, στα Σέρβικα, στα Ρώσικα, στα Ρουμάνικα και στα Τούρκικα.

Το 2010 επέστρεψε στα FM από τη συχνότητα 106.7 και το κέντρο εκπομπής της Πάρνηθας διατηρώντας την εκπομπή του στα μεσαία, ενώ στις 11 Ιουνίου 2013 με αιφνιδιαστική απόφαση της Ελληνικής Κυβέρνησης, με το κλείσιμο της ΕΡΤ, σταμάτησε να εκπέμπει ο ραδιοφωνικός σταθμός. Από τότε και μετά, ο Φιλία είχε 1 ώρα το 24ωρο, στην ενωμένη πλέον ΕΡΑ.

## Επαναλειτουργία της ΕΡΤ
Μετά την επαναλειτουργία της ΕΡΤ Α.Ε. το 2015, το Ράδιο Φιλία ενσωματώθηκε στη "Φωνή της Ελλάδας" ενώ από την 1η Ιουλίου 2021 στην συχνότητά του εξέπεμπε προσωρινά το Δεύτερο Πρόγραμμα. Από τις 27 Αυγούστου 2021 εκπέμπει νεοσύστατο ραδιοφωνικό πρόγραμμα που ξεκίνησε η δημόσια ραδιοτηλεόραση με την ονομασία Zeppelin 106.7 το οποίο αντικατέστησε την ΕΡΑ 7 στο DAB+ μπουκέτο της.

## Παραπομπές


Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί
Κατηγορία:Ανενεργοί ελληνικοί ραδιοφωνικοί σταθμοί
Επύλλιο

**Επύλλιο** ονομάζεται έμμετρο είδος της αρχαίας ελληνικής γραμματείας, ποίημα, σύντομης σχετικά έκτασης, που έχει επικά στοιχεία ή θέμα ή αποτελεί μέρος έπους και είναι τεχνικός γραμματολογικός όρος. Τα επύλλια ήταν γραμμένα σε δακτυλικό εξάμετρο και εξιστορούσαν περιστατικά λιγότερο γνωστά από τη ζωή ενός μυθικού προσώπου. Τα ποιήματα αυτά ήκμασαν κατά την ελληνιστική περίοδο, ωστόσο, για πολλά χρόνια ακόμη, εντάσσονταν στα έπη.

## Αρχική χρήση 2ου - 3ου αιώνα μ.Χ.
Ο όρος εμφανίζεται μια μόνο φορά σε αρχαίο ελληνικό κείμενο, στους Δειπνοσοφιστές του Αθήναιου (τέλος του 2ου αι. μ.Χ./αρχές του 3ου αι. μ.Χ.) και ορίζεται ως υποκοριστικό της λέξης έπος (μικρό έπος):

:«*ὅτι τὸ εἰς Ὅμηρον ἀναφερόμενον ἐπύλλιον, ἐπιγραφόμενον δὲ Ἐπικιχλίδες, ἔτυχε ταύτης τῆς προσηγορίας διὰ τὸ τὸν Ὅμηρον ᾄδοντα αὐτὸ τοῖς παισὶ κίχλας δῶρον λαμβάνειν, ἱστορεῖ Μέναιχμος ἐν τῷ περὶ τεχνιτῶν.*»

:*μετάφραση*
:«*το επύλλιο που αποδίδεται στον Όμηρο και έχει όνομα Ἐπικιχλίδες, έλαβε αυτό το όνομα (δηλαδή το Επικιχλίδες), επειδή όταν ο Όμηρος το τραγούδησε στα παιδιά, του έδωσαν [[τσίχλα (πουλί)|τσίχλες]] για δώρο, αναφέρει ο [[Μέναιχμος ο Σικυώνιος|Μέναιχμος]], στο «περί τεχνιτών».*»

## Χρήση μετά τον 19ο αιώνα
Η χρήση του όρου στην κλασσική βιβλιογραφία άρχισε τον 19ο αιώνα από δημοσιεύσεις του Γερμανού φιλολόγου Φρειδερίκου Αυγούστου Βολφ (Friedrich August Wolf, 1759–1824):
**Ad Scutum Herculis epyllion Hesiodo subditum animadversiones* (*Παρατηρήσεις στην «Ασπίδα του Ηρακλή», ένα επύλλιο το οποίο λανθασμένα αποδίδεται στον Ησίοδο*) και 
**Theocriti idyllia et epyllia* (*Ειδύλλια και επύλλια του Θεοκρίτου*).

Συνήθως χρησιμοποιήθηκε για σύντομα ποιήματα της αλεξανδρινής εποχής, γραμμένα σε δακτυλικό εξάμετρο, αλλά στη συνέχεια χρησιμοποιήθηκε και για ποιήματα στη λατινική γλώσσα.

Ο όρος «σύντομα ποιήματα» έχει ένα μεγάλο εύρος και άλλοτε αφορά λιγότερους από εκατό, άλλοτε μερικές εκατοντάδες στίχους, αλλά και κάποτε μεγαλύτερα ποιήματα (η Εκάλη του Καλλίμαχου, που χαρακτηρίζεται κατεξοχήν επύλλιο έχει πάνω από 1000 στίχους).

## Επύλλια
Ποιήματα που χαρακτηρίζονται επύλλια είναι:

Σε αρχαία ελληνικά ποιήματα:
*«Επικιχλίδες», αποδιδόμενο στον Όμηρο
*«Κέρκωπες», αποδιδόμενο επίσης στον Όμηρο
*«Γλαύκος», Ηδύλου

Στην ελληνιστική γραμματεία:
*«Ύλαι», Θεόκριτου
*«Ηρακλίσκος», Θεόκριτου
*«Ηρακλής λεοντόφωνος», Θεόκριτου
*«Ευρώπη», Μόσχος
*«Αχιλληίς», Βίων ο Σμυρναίος
*«Εκάλη», Καλλίμαχος
*6 επύλλια του Ευφορίωνα
*«Ηλακάτη», της Ήρινας

και σε νεώτερα κείμενα:
*«Τα καθ' Ηρώ και Λέανδρον» του Μουσαίου
και γενικότερα σε έργα της βυζαντινής εποχής (δες: Βυζαντινές μυθιστορίες και επύλλια).

Στη λατινική γραμματεία:
*«Πηλέας και Θέτιδα», Κάτουλλος
*«Αρισταίος», Βιργίλιος
*«Ciris», ψευδο-Βιργιλίου
*«Μεταμορφώσεις», Οβίδιος

Παρόλο που ο όρος χρησιμοποιείται ιδιαίτερα για ποιήματα της ελληνιστικής και λατινικής γραμματείας, έχει χρησιμοποιηθεί και για νεώτερα έργα όπως το έργο «Στρατιώτες» του Παντελή Πρεβελάκη του 1928.

## Αναφορές


Κατηγορία:Ποίηση
Άννα Καβαθά

Η **Άννα Καβαθά** (γεννήθηκε στις 15 Δεκεμβρίου 1987) είναι Ελληνίδα επαγγελματίας διεθνής αθλήτρια πετοσφαίρισης η οποία αγωνίζεται στη θέση της κεντρικής.

## Καριέρα
Η Άννα Καβαθά έκανε τα πρώτα της βήματα στο χώρο της πετοσφαίρισης στις ακαδημίες του Βύρωνα, στις οποίες βρέθηκε από μικρή ηλικία. Στην ομάδα του Βύρωνα παρέμεινε μέχρι το 2008, όταν και αποφάσισε να μεταπηδήσει στο Μαρκόπουλο.

Στην ομάδα του Μαρκόπουλου παρέμεινε μέχρι το 2010 χωρίς να καταφέρει να κατακτήσει κάποιο τίτλο. Ωστόσο, οι -κατά διαστήματα- πολύ καλές εμφανίσεις που πραγματοποιούσε με τη φανέλα του Μαρκόπουλου, προκάλεσαν το ενδιαφέρον αρκετών ελληνικών ομάδων. Τελικά, η ομάδα η οποία την απέκτησε ήταν ο Ολυμπιακός Πειραιώς.

Στον Ολυμπιακό παρέμεινε για τρία χρόνια κατακτώντας ισάριθμα -και μάλιστα συνεχόμενα- Κύπελλα Ελλάδος, καθώς και ένα Πρωτάθλημα Ελλάδος, αυτό του 2013.

Από το καλοκαίρι του 2013 και μέχρι σήμερα, η Άννα Καβαθά ανήκει στο δυναμικό της ΑΕΚ.

## Διεθνείς συμμετοχές
Η Άννα Καβαθά έχει πραγματοποιήσει μέχρι στιγμής πέντε συμμετοχές με την Εθνική ομάδα πετοσφαίρισης της Ελλάδας.

## Τίτλοι
* 1 Πρωτάθλημα Ελλάδας: 2013
* 3 Κύπελλα Ελλάδας: 2011, 2012, 2013

## Πηγές
* Οι διεθνείς συμμετοχές της Άννας Καβαθά
* Το ρόστερ του Ολυμπιακού Πειραιώς για την περίοδο 2010-11
* Το ρόστερ του Ολυμπιακού για την περίοδο 2011-12
* Το προφίλ της Άννας Καβαθά στο aek365.com

Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΟΣΦΠ
Αντονίνα Ζέτοβα

Η **Αντονίνα Ζέτοβα** (γεννήθηκε στις 7 Σεπτεμβρίου 1973) είναι Βουλγάρα παλαίμαχος διεθνής πετοσφαιρίστρια η οποία αγωνιζόταν ως διαγώνιος. Κατά τη διάρκεια της πολυετούς καριέρας της, αγωνίστηκε στα πρωταθλήματα της Βουλγαρίας, της Τουρκίας, της Ιταλίας, της Ισπανίας και της Ελλάδας.

## Καριέρα
Η Αντονίνα Ζέτοβα έκανε τα πρώτα της επαγγελματικά βήματα στο χώρο της πετοσφαίρισης στην ΤΣΣΚΑ Σόφιας, στην οποία βρέθηκε το 1989. Στη βουλγαρική ομάδα παρέμεινε μέχρι το 1995 έχοντας καταφέρει προηγουμένως να κατακτήσει αρκετούς τίτλους σε εγχώριο επίπεδο και συγκεκριμένα τέσσερα Πρωταθλήματα (1991, 1992, 1993, 1995) και δύο Κύπελλα Βουλγαρίας (1993, 1995).

Το 1995 ταξίδεψε στην Τουρκία για λογαριασμό της Εσκασίμπασι, στην οποία παρέμεινε για δύο χρόνια κατακτώντας ένα πρωτάθλημα και ένα Κύπελλο Τουρκίας (1997). Την περίοδο 1997-98 αγωνίστηκε πάλι στο τουρκικό πρωτάθλημα, αυτή τη φορά με τη φανέλα της Βακίφμπανκ.

Από το 1998 και μέχρι το 2007, η Αντονίνα Ζέτοβα αγωνίστηκε κατά κύριο λόγο σε ομάδες της Ιταλίας καταφέρνοντας μάλιστα να κατακτήσει αρκετούς τίτλους τόσο σε εγχώριο όσο και σε διεθνές επίπεδο. Συγκεκριμένα, οι ομάδες στις οποίες αγωνίστηκε ήταν οι: Ομνιτέλ Μοντένα, Λίμιτιντ Μοντένα, Φοπαπεντρέτι Μπεργκάμο, Έντισον Μοντένα, Παγιαβόλο Τσιέρι, Μπίγκματ Κέρακολ και Ντεσπάρ Περούτζια. Μοναδική εξαίρεση σε αυτήν την επταετία συνεχούς παρουσίας της Ζέτοβα στην Ιταλία ήταν ένα πέρασμά της από την τουρκική Εσκασίμπασι (2002-03), με την οποία μάλιστα κατάφερε να κατακτήσει το εγχώριο νταμπλ Τουρκίας για το 2003.

Την περίοδο 2008-09, η Αντονίνα Ζέτοβα αγωνίστηκε σε Ελλάδα και Ισπανία για λογαριασμό του Ολυμπιακού Πειραιώς και της Πάλμας Βόλλει αντίστοιχα.

Το 2009, η Ζέτοβα επέστρεψε στην Ιταλία και αγωνίστηκε για ένα χρόνο στη Ντεσπάρ Περούτζια. Στη συνέχεια, μεταπήδησε στη Φαμίλα Τζενεράλι, στην οποία παρέμεινε για δύο χρόνια. Το 2012 αποφάσισε σε ηλικία 39 ετών να αποσυρθεί από την ενεργό δράση.

## Διεθνείς συμμετοχές
Η Αντονίνα Ζέτοβα ήταν διεθνής με την Εθνική ομάδα πετοσφαίρισης γυναικών της Βουλγαρίας για κάτι λιγότερο από μια δεκαετία και συγκεκριμένα από το 1993 μέχρι το 2012. Έχει συμμετάσχει μεταξύ άλλων στα Πρωταθλήματα Ευρώπης του 2001 και του 2010.

## Τίτλοι
* 4 Πρωταθλήματα Βουλγαρίας: 1991, 1992, 1993, 1995
* 2 Κύπελλα Βουλγαρίας: 1993, 1995
* 2 Πρωταθληματα Τουρκίας: 1997, 2003
* 2 Κύπελλα Τουρκίας: 1997, 2003
* 3 Πρωταθλήματα Ιταλίας: 2000, 2002, 2007
* 1 Κύπελλο Ιταλίας: 2007
* 1 Λιγκ Καπ Ιταλίας: 2006
* 1 CEV Cup: 2002
* 1 Top Teams Cup: 2005

## Πηγές
* Το προφίλ της Αντονίνα Ζέτοβα στο legavolleyfemminile.it
* Βόμβα μεγατόνων με Ζέτοβα ο Ολυμπιακός
* Ρόστερ Ολυμπιακού για την περίοδο 2008-09

Κατηγορία:Βούλγαροι πετοσφαιριστές
Κατηγορία:Πετοσφαιρίστριες ΟΣΦΠ
Έλενα Κόλεβα

Η **Έλενα Κόλεβα** (γεννήθηκε στις 1 Δεκεμβρίου 1977) είναι Βουλγάρα επαγγελματίας διεθνής πετοσφαιρίστρια η οποία αγωνίζεται ως διαγώνιος στη Μπισόντε Σαν Κασιάνο, ομάδα της Ιταλίας.

## Σταδιοδρομία
Η Έλενα Κόλεβα έκανε τα πρώτα της βήματα στον χώρο της πετοσφαίρισης στις ακαδημίες της Λέφσκι Σόφιας, στην οποία παρέμεινε μέχρι το 2000. Στη συνέχεια, μεταπήδησε στην Ελλάδα, για λογαριασμό του Βύρωνα Αθηνών. Ωστόσο, στην ομάδα του Βύρωνα παρέμεινε για λίγους μόνο μήνες καθώς μεσούσης της αγωνιστικής περιόδου 2000-01 αποφάσισε να αποχωρήσει από το σύλλογο και να ταξιδέψει στην Ιταλία για λογαριασμό της Φόρμε Σολιέρα.

Το 2001 ταξίδεψε στη Γερμανία για λογαριασμό της Μπάγερν Λόλοφ, στην οποία παρέμεινε για ένα χρόνο. Το 2002 επέστρεψε στη Βουλγαρία και τη Λέφσκι Σόφιας, την ομάδα από την οποία ξεκίνησε την καριέρα της.

Από το 2003 και μέχρι το 2009, η Έλενα Κόλεβα αγωνίστηκε σε διάφορους συλλόγους της Ιταλίας και συγκεκριμένα στις: Βιρτζίλιο Γκαμπιόλι, Μόντε Σιάβο, Ρεμπέτσι Ριβεργκάρο, Καριμπάρμα Βόλλευ και Λούπα Πασιέντζα. Μοναδική εξαίρεση σε αυτήν την εξαετία της συνεχούς παρουσίας της στην Ιταλία, αποτέλεσε ένα πέρασμά της από τη ρωσική Φάκελ Νόβι (2007-08).

Το 2009 επέστρεψε για δεύτερη φορά στην σταδιοδρομία της στην Ελλάδα, αυτήν τη φορά για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια έχοντας καταφέρει να κατακτήσει το Κύπελλο Ελλάδας του 2011. Η κατάκτηση του τροπαίου αυτού αποτελούσε τη μέχρι τότε ιστορικότερη επιτυχία του συλλόγου, καθώς ήταν ο πρώτος τίτλος του συγκεκριμένου τμήματος του Ολυμπιακού -σε εθνικό επίπεδο- από την ίδρυσή του και μετά.

Επόμενος σταθμός στη σταδιοδρομία της Κόλεβα ήταν η Ντιναμό Βουκουρεστίου, ομάδα της Ρουμανίας. Στην ομάδα του Βουκουρεστίου παρέμεινε για μία μόλις αγωνιστική περίοδο.

Το 2012 επέστρεψε στην Ιταλία και αγωνίστηκε αρχικά με τη Σάνιταρς Μαθάνο (2012-13) κι έπειτα με τη Μπισόντε Σαν Κασιάνο (2013-14). Στη Σαν Κασιάνο παραμένει μέχρι και σήμερα.

## Διεθνείς συμμετοχές
Η Έλενα Κόλεβα έχει πραγματοποιήσει αρκετές συμμετοχές με την Εθνική ομάδα πετοσφαίρισης γυναικών της Βουλγαρίας.

## Τίτλοι
* 1 Κύπελλο Ελλάδας: 2011

## Πηγές
* Το προφίλ της Έλενα Κόλεβα στο legavolleyfemminile.it 
* Ανακοίνωσε Κόλεβα ο Ολυμπιακός
* Ανανέωσε με τον Ολυμπιακό η Κόλεβα

Κατηγορία:Βούλγαροι πετοσφαιριστές
Κατηγορία:Πετοσφαιρίστριες ΟΣΦΠ